李承慶

李承慶，字宸竹「鄰水：知縣李承覆〔慶〕宸竹昆明人丙子；主簿鄭子京懷寧人；主簿甘秉智懷溪豐城人；典史夏時周文齋大冶人」，〔萬曆〕《新刊全號宦林備覽》，雲南昆明縣人，明朝政治人物。

 生平 
萬曆四年（1576年）丙子科雲南鄉試舉人『萬曆癸酉科：雲南府：蔣邦傑。謝容。姜學恩，知縣。劉順徵，進士體仁之子。昆明縣：嚴敷仁，知縣。傅榮德，知縣。呈貢縣：段正學，知州。昆陽州：李聞馨，知州，詳鄉賢。嵩明州：沈森。丙子科：雲南府：楊同春，錦衣衢經歷弳之子。吳曉，知縣。康阜，知州。蔡希儒，知縣。范惟賢，知縣。童正蒙，同知。昆明縣：劉文徵，進士體仁之子。繆文薦，通判。段必登。楊維清，運判。李承慶，知縣，詳鄉賢。繆文萃，知縣。錢紹謓，同知進賢。胡森。安寧州：李友松。晉寧州：張薰，郎中，詳鄉賢。陳靜安。嵩明州：劉熙載，知縣』。[天啓]《滇志》卷八，萬曆十一年（1583年）任滿城縣訓導。敦崇道義。周濟學生。陞四川鄰水縣知縣『李承慶。昆明人。萬厯十一年由舉人任滿城訓導。敦崇道義。躬勤課業。風敎大振。捐俸以周諸生之艱。陞四川鄰水知縣。《滿城縣志》』。[光緒]《保定府志》卷四十八『李承慶。邑舉人。鄰水知縣。三川難治之地指不多屈。慶以和易本色蒞之。儉拙不得于州上官。署中考遂左遷。所積俸不足供食，指敗屋数椽，容膝而巳，公門絕影不事徴逐。居貧自適。有世外之風』。[天啓]《滇志》卷十四『李承慶。雲南昆明縣人。由舉人萬歷十一年任。氷雪風裁。星雲韻度。敦崇道義。振風教以故多士之從。躬勤課業。捐俸金以供諸生之用。陞四川隣水縣知縣。』。[乾隆]《满城縣志》。陞岷府審理「叅罰未完傳銀疏。題為閱視敘功營差馳驛竝屬太濫乞賜酌議以重官爵以蘇民困事。據四川布政使司呈奉臣批據本司呈合屬府州縣萬曆拾陸年分驛傳銀兩已未完數目并經管官員職名。及稱川省傳銀逓年於所屬稅糧內帶徵分別觧貯各該府州。聽各驛逓支用。但中間及時追徵者固有。而延緩逋欠者亦多。盖因事無勸懲。以致人心玩愒。今奉明文查叅應自拾陸年為始。究治等因。由詳奉批據呈傳銀徵不及數各官例當懲警。但其中署印日淺者應否併入叅罰。仰司再會該道議妥通詳以憑具題。奉此。該本司左布政使彭富會同按察司驛傳道副使陳文煥覆查。得各官除全完拾分。并未完不及貳分。及考察去任者。俱造入冊內免議外。未完伍分以上鄰水縣掌印知縣陞岷府審理李承慶。署印見任主簿甘秉智。管糧見任主簿鄭子京。未完貳分以上建始縣署印夔州府見任經歷王之官。掌印知縣郭才華。管糧典史蘇朝惠。合江縣署印本縣儒學教諭陞江安縣知縣徐大賢改名江大涵。見任掌印知縣張良遇。內甘秉智、王之官、江大涵各署印日淺。情委可原。其建始等縣續完傳銀俱應入冊併筭呈乞會題等因到臣案照先准兵部咨該刑科左給事中陳燁題前事本部覆議查得原經題准及時追給站銀責成驛傳道將合屬站銀及恊濟銀兩俱要依期徵觧如未完貳分以上住俸督催。未完肆分以上降俸貳級戴罪督催。未完陸分以上降貳級起送吏部調用。未完捌分以上革職為民。其住俸降俸等官。通候完至玖分以上方准開復等因。通行遵照。惟河南節年查叅各省直未有行者應行各該撫按轉行驛傳司道督率所屬凡驛逓銀兩逐年俱要通完。每年終查筭完欠分數具奏其未完者照例將各掌印管站官計其分數一體查叅載於考成之內等因題奉欽依備咨前來。已經案行該司道轉行各衙門遵照。近據呈詳又經批行會議去後。今據前因查得驛傳之銀需用甚急完報當時今該年經管各官拖欠不等委宜照例叅懲。該臣會同巡按四川監察御史傅　叅照鄰水縣知縣陞岷府審理李承慶。見任主簿鄭子京。建始縣知縣郭才華。典史蘇朝惠。合江縣知縣張良遇。催徵無法獨逋負於置郵督理弗勤坐稽延乎時日既違條例難逭罪愆甘秉智等叄員署事之日無多。似應原免。伏乞勑下該部再加查議。將李承慶、鄭子京、郭才華、蘇朝惠、張良遇照例分別降住俸級。俟各傳銀完至玖分題請開復。甘秉智等姑免究治。其李承慶係陞王官。久已離任。惟復別有定奪。除造冊送兵部外。緣係閱視敘功營差馳驛竝屬太濫。乞賜酌議。以重官爵。以蘇民困。事理未敢擅便。為此具本謹題請旨」，《督撫奏議》卷之二樂叅罰未完傳銀疏「叅罰積榖不及疏。題為天時亢旱。財匱民窮。謹循職掌。陳末議以禆康阜萬一事。據四川布政使司呈奉臣并蒙巡按李御史案驗前事仰司即將所屬府州縣萬曆拾陸拾柒兩年各積榖官員計筭分數明確造冊通詳。以憑查叅會題。奉此。該本司查得合屬積榖各官先已叅至萬曆拾伍年止。今奉文以貳年為率。應以拾陸拾柒貳年一併議叅。除積貯僅及額數并積至柒分以上俱照例不計外。內少柒分以上。灌縣知縣今調本省綦江縣知縣蒲林。少伍分以上。江津縣署印見任本縣主簿安師光。少肆分以上。瀘州知州今歷陞南京刑部郎中被論回籍石元麟。署印本州同知今陞魯府審理杜其驕。奉節縣署印夔州府通判今陞廣安州知州藺飬直。新寧縣署印東鄉縣儒學教諭段逵。大竹縣知縣今陞吉府審理馮忠。署印本縣主簿方毓奇。長寧縣去任知縣杜傑。少叄分以上。新津縣被論知縣岳潭。隣水縣知縣今陞岷府審理李承慶。署印本縣主簿今陞福建龍巖縣縣丞甘秉智。崇寧縣署印漢州儒學學正今陞貴州安莊衞儒學教授劉宗周。廣安州署印順慶府通判今陞趙府審理謝庭菊。知州藺養直。又積榖數少眉州大昌縣署印夔州府通判今陞馬湖府同知汪京。眉州署印鹽課提舉司提舉楊應丁。資陽縣署印什邡縣儒學教諭施溥。榮昌縣署印合州判官謝明文俱應叅罰，內知州石元麟知縣岳潭俱已被論，通判謝庭菊、同知杜其驕、知縣馮忠李承慶俱已劣轉，馮忠復被叅論閑住，知縣杜傑大察去任，主簿方毓奇已經革職，提舉楊應丁署印未久聞憂回籍，俱應免論，見任知州藺養直，知縣蒲林，主簿安師光，教諭段逵，陞任學正劉宗周，應照分數叅治，同知汪京署眉州大昌縣印共計叄箇月拾叄日共該積榖貳百肆拾叄石貳斗今止積壹百壹石肆斗。合州判官謝明文署榮昌縣印壹箇月拾肆日該積榖壹百貳拾叄石除拾陸年多積玖石仍少壹百壹拾肆石。教諭施溥署資陽縣壹箇月拾肆日該積榖壹百貳拾貳石貳斗全未積貯。主簿甘秉智署印貳箇月拾貳日該積榖貳百零捌石今止積壹百零壹石陸斗。以上各官署印未久。難以分數為論。似應量加罰治。及照知州藺養直先署奉節少榖捌拾捌石叄斗玖升。後陞廣安。以銀買補。多榖壹百貳拾餘石。似應以功過相凖。其積貯過額者。例應優異呈乞裁奪會題。并將各官積過榖數備造冊揭到。臣卷查先准戶部咨為陳愚見備賑荒以固邦本事。本部題通行各撫按將所屬積榖數目以拾分為率。少叄分者罰俸叄箇月。少伍分者罰俸半年。少陸分者罰俸捌箇月。少捌分以上者罰俸壹年。仍咨吏部停止行取推陞，又准戶部咨為寬議積榖以廣德意以便遵守事，該前撫按官雒等會題酌量減過榖數，本部覆議四川各府州縣照依今議減定數目如數積貯俱自萬曆拾叄年為始，以叄年為期通融計筭分別所積榖石實在數目照例查叅，又准戶部咨為遵例議減積榖以寬災民事該山東撫按官會題本部覆議將該省所屬州縣被災玖分者減免陸分捌分者減免伍分柒分者減免肆分陸分者減免叄分伍分者減免貳分肆分者減免壹分仍通行各省。直撫按官以後凡有災傷俱一體遵照施行。不必一一具奏。近准戶部咨該戶科都給事中王繼光等題懲違玩一款。本部覆看得近來有司玩愒成風積榖全無實績。及查萬曆貳年題准有每年查叅之例。拾壹年有寬限叄年類叅之例。其查叅之限叄年則太闊。壹年則太促。相應以貳年為率。不得過限。地方果有災傷。明白申呈。撫按照災逓減本部移文各撫按遵照施行等因。俱題奉欽依備咨前來通行遵照查叅去後。今據前因覆查相同除江津縣主簿安師光。近該按臣考察守官不檢。已經褫逐。與前革職劣轉丁憂等官俱免叅究外。該臣會同巡按四川監察御史李議照積榖備荒乃有司首務，若能加意儲蓄使各倉廩充盈即嵗偶不登得恃以賑貸，方於牧民之責無負，乃今各屬積貯如數者固多而虧欠者亦有雖徃嵗東北地方亦有罹旱者，然已照例逓減計筭尚亦不敷俱當按例叅懲以儆怠玩叅照。灌縣知縣調綦江縣知縣蒲林。新寧縣署印東鄉縣教諭段逵。鄰水縣署印主簿陞龍巖縣縣丞甘秉智。崇寧縣署印漢州學正陞安莊衞教授劉宗周。眉州大昌縣署印夔州府通判陞馬湖府同知汪京。資陽縣署印什邡縣教諭施溥。榮昌縣署印合州判官謝明文。奉節縣署印夔州府通判陞廣安州知州藺養直。玩愒存心曾弗豫乎嗇嵗。因循度日。將何辭於曠官。內蒲林少柒分以上應照陸分例。段逵少肆分以上應照叄分例。劉宗周少叄分以上俱當照例罰治者也。汪京、謝明文、施溥、甘秉智俱署事之日無多。原情難以例論。應量議各罰俸壹箇月者也。藺養直先署奉節。積榖雖少。後陞廣安。買補則多。相應以功凖過免其罰治者也。及照舊規積貯如數并多餘者許照例旌獎。今查合屬積榖過額官員其中數浮不多與掌印未久者俱難一㮣議獎外。其經管年久及積榖過多如富順縣知縣張濤。昭化縣知縣楊應兆。建始縣知縣郭才華。彭水縣知縣黃承讚。重慶府知府王軒。隆昌縣知縣劉正。保寧府知府苗煥。洪雅縣知縣黃簡。遂寧縣知縣盧焯。敘州府知府唐守欽。巴州知州顏若愚。射洪縣知縣馬明衡。墊江縣知縣趙弘訓。安岳縣知縣張執中。以上各官念切民饑。政先廩實。即積儲之溢額見綜理之惟勤所當照例議獎。以示激勸者也。除造總計查叅冊另具奏繳及將青冊送部外。伏乞勑下該部再加查議。覆請將蒲林等叄員照例罰治。汪京等肆員量行罰治。藺養直免究。張濤等壹拾肆員容臣等獎勵施行。庶過懲而人心知警。功勸而荒政有裨矣。緣係天時亢旱。財匱民窮。謹循職掌陳末議以禆康阜萬一事。理未敢擅便。為此具本謹題請旨」，《督撫奏議》卷之二樂叅罰積榖不及疏。

註釋

Category:昆明人
Category:岷府審理
Category:明朝鄰水縣知縣